32. ΑΝΑΓΚ. ΝΟΜΟΣ υπ’ αριθ. 2079 της 10/15 Νοεμ. 1939 Περί συμπληρώσεως των νόμων περί προστασίας του Εθνικού νομίσματος εν σχέσει προς τας ασφαλίσεις. Άρθρ.1.-(Προστίθεται η παρ. 6α εις το άρθρ. 11 του Ν. 5422/1932 ανωτ. αριθ. 9). Άρθρ.2.-Επί ασφαλίσεων μεταφοράς ελληνικών προϊόντων συναπτομένων παρά τω Ασφαλιστικώ Γραφείω Κινδύνων Πολέμου της Αγγλικής Κυβερνήσεως, δι’ ασφαλιστηρίων συμβολαίων εκδιδομένων εν Ελλάδι, το επασφάλιστρον πολέμου δεν υπόκειται εις τον κατά τον νόμον 2194 του 1920 περί μεταρρυθμίσεως κειμένων τινών φόρων επί της κυκλοφορίας κινητών αξιών και επί ασφαλίστρων, ως ούτος μεταγενεστέρως ετροποποιήθη, φόρον. Η ισχύς του παρόντος άρθρου άρχεται από 1 Σεπτ. 1939. 